Emañ al levr etre an dastumad eñvorennoù hag an danevelloù, o vezañ ma kont ar skrivagner buhez tud all egetañ a-wezhioù. Ar santimant m eus bet memestra da lenn e vuhez, daoust ma vije kreizennet an eñvorennoù war tem e labour a vouler. Aes eo da lenn, skrivet en  ur brezhoneg lennek klasel ma cheller lavaret, kuit a droiennoù lechel met gant ur geriaoueg resis ha spis. Plijadur em eus bet o lenn al levr-mañ peogwir e skeudenn mat tre Breizh an XXvet kantved (penn-da-benn, kazi) er gêrioù. Kalzig a fent zo el levr ivez, mouschoarzhet e vez, choarzhet a-wezhioù ! Ur spered didrabas a ziskouez kaout ar skrivagner, hep bezañ pout, ar pezh a lak flour al lennadenn. Skoet on bet gant an diforch a ambiañs war ar prantad-labour gwezhall ha bremañ : diaes eo da  empentiñ evidomp !  En desped de ditl divlaz ha de cholo diamzeriet eo Evel-se e oamp ul levr bourrus a zesker ur bochad traoù ennañ.